stanford-oval/wikipedia huggingface dataset:
พระแม่มารีคาลเตลฟรังโค (จอร์โจเน)

| พระแม่มารีคาลเตลฟรังโค |
| --- | --- |

ศิลปิน: จอร์โจเน 
ปี: ราว ค.ศ. 1503
ประเภท: จิตรกรรมสีน้ำมันบนผ้าใบ
สถานที่: มหาวิหาร, คาลเตลฟรังโค (เวเนโต)
พระแม่มารีคาลเตลฟรังโค หรือ พระแม่มารีระหว่างนักบุญฟรานซิสและนักบุญนิเคเซียส (อังกฤษ: Castelfranco Madonna หรือ Madonna and Child Between St. Francis and St. Nicasius) เป็นภาพเขียนสีน้ำมันที่เขียนโดยจอร์โจเน จิตรกรสมัยเรอเนซองส์คนสำคัญชาวอิตาลี ที่ปัจจุบันยังคงอยู่ในมหาวิหารที่คาลเตลฟรังโคในเวเนโตในประเทศอิตาลี
บทนำ

ภาพ “พระแม่มารีคาลเตลฟรังโค” เป็นภาพที่เขียนในลักษณะที่เรียกว่า “พระแม่มารีและพระบุตรกับนักบุญ” ที่เป็นภาพของพระแม่มารีบนบัลลังก์กับพระบุตรกับนักบุญฟรานซิสแห่งอาซิซิทางด้านขวาและนักบุญนิเคเซียสทางด้านซ้าย นักบุญคนหลังแต่งตัวด้วยเสื้อเกราะเต็มยศซึ่งบางครั้งกล่าวกันว่าเป็นนักบุญผู้ต่อสู้นักบุญจอร์จหรือนักบุญลิเบอราลิสผู้เป็นนักบุญผู้พิทักษ์ของคาลเตลฟรังโค
การวางรูปแบบตามธรรมเนียมของภาพลักษณะนี้ทำให้เบาขึ้นด้วยการใช้บัลลังก์และภูมิทัศน์ซึ่งใช้เนื้อที่ของภาพมากพอสมควร สิ่งที่น่าสังเกตอีกอย่างหนึ่งคือความขาดสถาปัตยกรรมที่เป็นนัยยะถึงศาสนา
เทคนิการเขียนภาพเป็นตัวอย่างการเขียนที่จอร์โจ วาซารีเรียกว่า “pittura sanza disegno”  หรือเขียนโดยไม่ได้ร่างซึ่งเป็นวิธีเขียนวิธีใหม่ที่เกิดขึ้นในการเขียนภาพตระกูลเวนิส และใช้ในการเขียนภาพ “พายุ” ทิเชียนลูกศิษย์ของจอร์โจเนต่อมากลายเป็นบุคคลสำคัญที่เป็นผู้นำในการเขียนด้วยวิธีนี้
ประวัติของภาพเขียน

ทหารรับจ้างทูซิโอ คอสตานโซเป็นผู้จ้างให้เขียนภาพนี้เพื่อเป็นอนุสรณ์สำหรับบุตรชายมัตเตโอผู้เสียชีวิตด้วยไข้ขณะที่ทำหน้าที่ราชการให้แก่สาธารณรัฐเวนิสในเซเรนิสสิมาระหว่างปี ค.ศ. 1503/4 หรือ ค.ศ. 1500 อีกสิ่งหนึ่งที่ทูซิโอจ้างคือที่บรรจุศพสำหรับตนเองและลูกชายภายในชาเปลที่แขวนภาพเขียนที่ตั้งอยู่สองข้างของภาพเขียน แต่ต่อมาถูกรื้อทิ้งเพื่อสร้างมหาวิหารคาลเตลฟรังโคในปี ค.ศ. 1724 สิ่งก่อสร้างใหม่ที่เห็นกันอยู่ในปัจจุบันนี้มีชาเปลที่ใช้เป็นที่ตั้งของภาพเขียน โดยมีร่างของมัตเตโอฝังอยู่ข้างล่าง ตราอาร์มของคอสตานโซที่เป็นซี่โครงสามคู่จะเห็นได้ที่ฐานของบัลลังก์ของพระแม่มารีและบนที่ฝังศพ นักวิชาการบางท่านสันนิษฐานว่าใบหน้าของนักบุญนิเคเซียสคือภาพเหมือนของมัตเตโอ
งานชิ้นนี้ได้รับความเสียหายมากจากการซ่อมแซมที่ทำอย่างไม่ถูกต้องในระยะหนึ่งร้อยปีที่ผ่านมา และเมื่อวันที่10 ธันวาคม ค.ศ. 1972 ภาพเขียนก็ถูกขโมยแต่ได้คืนต่อมา ในปีค.ศ. 2002-ค.ศ. 2003 ภาพเขียนก็ได้รับการซ่อมแซมอย่างถูกต้องโดยสถาบันทดลองแห่งเวนิส
ดูเพิ่ม

จอร์โจเน
พระแม่มารีและพระบุตรกับนักบุญ
| ด ค กจิตรกรรมในศิลปะตะวันตก |
| --- | --- |
ทั่วไป:  ปรัชญาศิลปะ  จิตรกรรมแบ่งตามสมัย  จิตรกรรมแบ่งตามประเภท  จิตรกรรมแบ่งตามหัวเรื่อง  จิตรกรรมแบ่งตามคริสต์ทศวรรษ  งานสะสมของพิพิธภัณฑ์ต่าง ๆ 
ประเภท:  จิตรกรรมฝาผนัง  จิตรกรรมแผง  บานพับภาพ  จิตรกรรมสีน้ำมัน  จิตรกรรมภูมิทัศน์  ฉากแท่นบูชา  หนังสือวิจิตร  ภาพนิ่ง 
หัวเรื่อง:  คริสต์ศาสนา  พระคัมภีร์  นักบุญ  ประวัติศาสตร์  ตำนานเทพ  อุปมานิทัศน์  ชีวิตประจำวัน  ภาพเหมือน  ภาพเหมือนตนเอง  ภูมิทัศน์  ภาพเหมือนตนเอง  จิตรกรรมจากวรรณกรรม  ความตาย 
สมัย:  คริสเตียนเริ่มแรก  กอทิก  สมัยฟื้นฟูศิลปวิทยา  เนเธอร์แลนด์เริ่มแรก  ยุคทองของเนเธอร์แลนด์  บารอก  จริตนิยม  สถาบัน  ลัทธิคลาสสิกใหม่  แบบก่อนราฟาเอล  ลัทธิประทับใจ  ลัทธิประทับใจยุคหลัง  สมัยใหม่ 
คริสต์ทศวรรษ:  1390  1400  1410  1420  1430  1440  1450  1460  1470  1480  1490  1500  1510  1520  1530  1540  1550  1560  1570  1580  1590  1600  1610  1620  1630  1640  1650  1660  1670  1680  1690  1700  1710  1720  1730  1740  1750  1760  1770  1780  1790  1800  1810  1820  1830  1840  1850  1860  1870  1880  1890  1900  1910  1920  1930  1940  1950  1960  1970  1980  1990  2000  2010  2020 
 จิตรกรที่มีบทความเกี่ยวกับภาพเขียน  จิตรกรที่มีรายชื่อศิลปะ  จิตรกรแบ่งตามสมัย  จิตรกรแบ่งตามคริสต์ศตวรรษ  จิตรกรแบ่งตามประเภท  จิตรกรแบ่งตามสัญชาติ งานประติมากรรม  งานศิลปกรรม
พริกชี้ฟ้า

พริกชี้ฟ้า
พริกชี้ฟ้า (ชื่อวิทยาศาสตร์ Capsicum annuum Linn. Var acuminatum Fingerh.) เป็นพืชวงศ์  Solanaceae
ชื่ออื่น ๆ

ชื่ออังกฤษ: spur chilli, spur chili pepper, spur pepper, long red pepper
ชื่อพื้นเมือง: พริกชี้ฟ้า พริกเดือยไก่ พริกบางช้าง พริกชี้ฟ้า (ภาคเหนือ) พริกมัน (กรุงเทพฯ) พริกแล้ง (เชียงใหม่) พริกซ่อม พริกขี้หนู พริกนก พริกขี้นก ดีปลีขี้นก (ใต้) ดีปลี (ปัตตานี) ปะแกว (นครราชสีมา) หมักเพ็ด พริกแกว (อีสาน) พริกยักษ์ - พริกหวาน พริกฝรั่ง พริกหลวง พริกแม้ว พริกกะเหรี่ยง พริกหัวเรือ พริกห้วยสีทน พริกสันป่าตอง พริกภูเรือ พริกจีน พริกเจแปน พริกต้ม และพริกแจว เป็นต้น
ลักษณะ

ไม้ล้มลุก สูง 0.5-1.5 เมตร  ใบเดี่ยวออกตรงกันข้ามหรือออกสลับ รูปใบหอก กว้าง 1-4 เซนติเมตร ยาว 2-8 เซนติเมตร  ดอกสีขาว ออกเดี่ยวตามซอกใบและปลายกิ่ง โคนกลีบดอกเชื่อมกัน ปลายแยกเป็น 5 แฉก ดอกห้อยลง เมื่อบานเส้นผ่าศูนย์กลาง 1-1.5 เซนติเมตร เกสรตัวผู้ 5 อัน  ผลรูปทรงกระบอกยาว ปลายเรียวแหลม มักโค้งงอ ยาว 6-9 เซนติเมตร ผิวเป็นมันสีเขียว เมื่อสุกเปลี่ยนเป็นสีเหลืองหรือสีแดง มีเมล็ดแบนสีนวลจำนวนมาก
การปลูก

มีถิ่นกำเนิดในทวีปอเมริกาใต้ จัดเป็นไม้พุ่มขนาดเล็ก มีอายุยืน 1-3 ปี ในประเทศไทยมีการนำเข้าและเพาะปลูกกันมานานแล้ว เจริญเติบโตได้ดีในดินร่วนระบายน้ำดีหรือปลูกบนดินรังปลวกก็จะมีอายุอยู่ได้นาน พบได้ในทุกภาคของประเทศไทย มีสรรพคุณช่วยให้เจริญอาหาร บำรุงธาตุในร่างกาย ลดความดันโลหิต เพราะทำให้เลือดอ่อนตัว และทำให้ระบบการไหลเวียนของเลือดเป็นไปได้ด้วยดี ช่วยเร่งการย่อยสลาย ขับเหงื่อ และช่วยลดน้ำหนักได้ดี ช่วยกระตุ้นการทำงานของกระเพาะ ทำให้ระบบการย่อยอาหารทำงานได้ดียิ่งขึ้น ทั้งนี้พริกชี้ฟ้ามีรสชาติที่เผ็ดร้อนน้อยกว่าพริกขี้หนูมาก
พรอดิวซ์ 101 (ฤดูกาล 1)

บทความนี้เกี่ยวกับซีรีส์ทีวีของเกาหลีใต้ปี พ.ศ. 2559 สำหรับแฟรนไชส์ ดูที่ พรอดิวซ์ 101
| พรอดิวซ์ 101 |
| --- | --- |

กำกับโดย: อัน จุน-ยอง
พิธีกร: ชัง กึน-ซ็อก
ผู้ประพันธ์ดนตรีแก่นเรื่อง: DJ KOO, Midas-T, Maximite
ดนตรีแก่นเรื่องเปิด: "Pick Me" by พรอดิวซ์ 101
ประเทศแหล่งกำเนิด:  เกาหลีใต้
ภาษาต้นฉบับ: เกาหลี
จำนวนฤดูกาล: 2
จำนวนตอน: 11
การผลิต
ผู้อำนวยการผลิต: ฮัน ดง-ชอล
ความยาวตอน: 80–120 นาที  160 นาที (ตอนสุดท้าย)
บริษัทผู้ผลิต: CJ E&M Signal Entertainment Group
งบประมาณ: ₩4 billion (approximately US$3.4 million)
ออกอากาศ
เครือข่าย: เอ็มเน็ต
ออกอากาศ: 22 มกราคม ค.ศ. 2016 (2016-01-22) – 1 เมษายน ค.ศ. 2016 (2016-04-01)
พรอดิวซ์ 101 (อังกฤษ: PRODUCE 101, อ่านว่า "พรอดิวซ์ วันโอวัน") เป็นรายการเรียลลิตีค้นหากลุ่มศิลปินหญิง (เกิร์ลกรุ๊ป) ของประเทศเกาหลีใต้ ออกอากาศในปี พ.ศ. 2559 ทางสถานีโทรทัศน์เอ็มเน็ต ซึ่งรายการนี้เป็นรายการที่ใช้งบประมาณในการสร้างสูงที่สุดเป็นอันดับ 2 ของสถานีโทรทัศน์เอ็มเน็ตตั้งแต่ผลิตรายการมา โดยใช้งบประมาณในการผลิตไปประมาณ 4,000 ล้านวอน (หรือประมาณ 3.4 ล้านดอลลาร์)
ในปี พ.ศ. 2560 พรอดิวซ์ 101 ได้ออกอากาศในฤดูกาลที่ 2 โดยเป็นการแข่งขันค้นหากลุ่มศิลปินชาย (บอยแบนด์)
รูปแบบของรายการ

พรอดิวซ์ 101 เป็นพรอเจกต์ในการค้นหาศิลปินเกิร์ลกรุ๊ปจากเด็กฝึกหัดหญิงทั้งหมด 101 คน จาก 46 สังกัดทั่วประเทศเกาหลีใต้ เพื่อเดบิวต์เป็น "เกิร์ลกรุ๊ปแห่งชาติ" ซึ่งมาจากคัดเลือกของผู้ชมที่ทำหน้าที่เป็น "พรอดิวเซอร์" โดยเด็กฝึกหัดทั้งหมดจะได้รับโจทย์สำหรับการแข่งขันในแต่ละภารกิจ และจะมีเด็กฝึกหัดเพียง 11 คน ที่จะได้เดบิวต์เป็นเกิร์ลกรุ๊ปแห่งชาติ ผ่านการตัดสินจากคะแนนโหวตของผู้ชมที่โหวตผ่านทางเว็บไซต์ของรายการ และโหวตผ่านทางระบบ SMS ระหว่างการถ่ายทอดสดในรอบตัดสิน
ในระหว่างการแข่งขันในภารกิจต่าง ๆ เด็กฝึกหัดจะได้รับการฝึกซ้อม และคำแนะนำจากผู้เชี่ยวชาญทางด้านต่าง ๆ ได้แก่ เจอา สมาชิกของเกิร์ลกรุ๊ปวงบราวน์อายด์เกิลส์ เป็นผู้ฝึกซ้อมด้านการร้อง, คิม ซองอึน เป็นผู้ฝึกซ้อมด้านการร้อง, กาฮี อดีตสมาชิกของเกิร์ลกรุ๊ปของวงอาฟเตอร์สคูล เป็นผู้ฝึกซ้อมด้านการเต้น, แบ ยุนจอง เป็นผู้ฝึกซ้อมด้านการเต้น และชีตาห์ เป็นผู้ฝึกซ้อมด้านการแร็ป
พรอดิวซ์ 101 เปิดตัวเป็นครั้งแรกในรายการ เอ็ม! เคาน์ดาวน์ ซึ่งเป็นรายการเพลงของสถานีโทรทัศน์เอ็มเน็ต เมื่อวันที่ 17 ธันวาคม พ.ศ. 2558 โดยเป็นการแสดงเพลงเปิดตัวของรายการที่มีชื่อว่า "Pick Me"
ในวันที่ 18 ธันวาคม พ.ศ. 2558 ได้มีการเปิดเผยข้อมูลของเด็กฝึกหัดที่เข้าร่วมรายการทั้ง 101 คน ผ่านทางเว็บไซต์, เฟซบุค, อินสตาแกรม และ Naver TV Cast ซึ่งมีทั้งข้อมูลส่วนตัว, รูปภาพ และวิดีโอแนะนำตัวเองของเด็กฝึกหัดแต่ละคน
ในวันที่ 21 มกราคม พ.ศ. 2559 ซึ่งเป็นวันแถลงข่าวเปิดตัวรายการ ได้มีการเปิดเผยข้อมูลว่า เด็กฝึกหัดที่จะได้รับการคัดเลือกทั้ง 11 คนนั้นจะได้เดบิวต์เป็นเกิร์ลกรุ๊ปภายใต้สังกัด วายเอ็มซีเอนเตอร์เทนเมนต์
ผู้เข้าแข่งขัน > จำนวนผู้เข้าแข่งขันแยกตามสังกัด

| สังกัด | จำนวนผู้เข้าแข่งขัน | ผู้เข้าแข่งขัน |
| --- | --- | --- |
| แฮปปีเฟซเอนเตอร์เทนเมนต์ | 8 | ฮวัง ซูยอน, ฮวัง อายอง, คิม ชีฮยอน, คิม จีซอง, คิม อูจอง, อี ซูฮยอน, คิม ฮงอึน, คิม จายอน |
| เพลดิสเอนเตอร์เทนเมนต์ | 7 | จู คยอลคยอง, อิม นายอง, จอง อึนอู, ปาร์ค ชียอน, คัง เยบิน, คิม มินคยอง, คัง คยองวอน |
| ไมดาสเอนเตอร์เทนเมนต์ | 6 | คิม ยอนคยอง, ฮัน จียอน, อี แชลิน, ชเว ยูบิน, แคทเธอรีน ลี, ชิน ฮเยฮยอน |
| แฟนตาจิโอ | 5 | ชเว ยูจอง, คิม โดยอน, อี ซูมิน, ชู เยจิน, จอง แฮริม |
| เบลสซิงเอนเตอร์เทนเมนต์ | 5 | อัน ยูมี, คิม โดฮี, โอ ฮันอารึม, คิม ซลอี, บัง จุนฮี |
| เด็กฝึกหัดอิสระ | 5 | ซอง ฮเยมิน, คิม ซอคยอง, คัง ชีวอน, คิม ชีฮยอน, คิม มินจอง |
| เคโคนิกเอนเตอร์เทนเมนต์ | 4 | คิม ฮยองอึน, ปาร์ค เซฮี, คิม มินจี, อี จินฮี |
| เจลลีฟิชเอนเตอร์เทนเมนต์ | 3 | คิม เซจอง, คัง มินา, คิม นายอง |
| เอ็มบีเคเอนเตอร์เทนเมนต์ | 3 | จอง แชยอน, กี ฮีฮยอน, คิม ดานี |
| สตาร์ชิพเอนเตอร์เทนเมนต์ | 3 | ยู ยอนจอง, คิม แทฮา, ชิม แชอึน |
| สตาร์เอ็มไพร์เอนเตอร์เทนเมนต์ | 3 | ฮัน ฮเยริ, คัง ชีฮยอน, คิม ยุนจี |
| เอสเอสเอนเตอร์เทนเมนต์ | 3 | อี ซูฮยอน, อี แฮอิน, ซอ ฮเยลิน |
| คิวบ์เอนเตอร์เทนเมนต์ | 3 | จอน โซยอน, ควอน อึนบิน, อี ยุนซอ |
| เอ็มเจเอนเตอร์เทนเมนต์ | 3 | ยู ซูอา, คิม มีโซ, ฮอ แซม |
| ลาวเดอร์สเอนเตอร์เทนเมนต์ | 3 | ฮวาง เซยอง, อี ซอจอง, คิม โบซอน |
| เอ็มแอนด์เอช | 2 | คิม ชองฮา, โอ ซอจอง |
| ดีเอสพีมีเดีย | 2 | ยุน แชคยอง, โช ชิยุน |
| มาเจสตี | 2 | อัน เยซึล, นิวะ ชิโอริ |
| แอสโทรีเอนเตอร์เทนเมนต์ | 2 | ปาร์ค กาอึล, อิม คยองฮา |
| เน็กซ์ตาร์เอนเตอร์เทนเมนต์ | 2 | ชเว อึนบิน, มุน ฮยอนจู |
| เมจิกเฟรชคอมปานี | 2 | ปาร์ค มินจี, นัม ซูจิน |
| เจวายพีเอนเตอร์เทนเมนต์ | 1 | จอน โซมี |
| เรดไลน์เอนเตอร์เทนเมนต์ | 1 | คิม โซฮเย |
| เดอะมิวสิคเวิร์คส์ | 1 | คิม โซฮี |
| โลเอ็นเอ็นเตอร์เทนเมนต์ | 1 | ปาร์ค โซยอน |
| ชองชุนมิวสิค | 1 | คัง ชีรา |
| โชรกแบมจูนา | 1 | อึง ชี ไค |
| ดับเบิลคิกคอมปานี | 1 | ฮอ ชานมี |
| โชว์เวิร์คส์ | 1 | ฮวัง อินซอน |
| มิวสิคเคเอนเตอร์เทนเมนต์ | 1 | คิม จูนา |
| แอนด์ออกัสเอนเตอร์เทนเมนต์ | 1 | ยุน ซอฮยอง |
| ทูเอเบิลคอมปานี | 1 | ปาร์ค แฮยอง |
| เคนิสตาร์เอนเตอร์เทนเมนต์ | 1 | ปาร์ค ฮาอี |
| ทิปปิงเอนเตอร์เทนเมนต์ | 1 | อาริโยชิ ริสะ |
| ยามาแอนด์ฮอตชิคส์เอนเตอร์เทนเมนต์ | 1 | อิม จองมิน |
| เฮลโลมิวสิคเอนเตอร์เทนเมนต์ | 1 | คิม ดาจอง |
| เอ็นเอชเอนเตอร์เทนเมนต์มีเดียกรุ๊ป | 1 | ฮวัง รียู |
| มิสทิคเอนเตอร์เทนเมนต์ | 1 | คิม ซูฮยอน |
| สตาร์แพลนเน็ต | 1 | ฮัม เยจี |
| เอ็มทูพรอเจกต์ | 1 | พยอน คังยุน |
| อีคิวบ์ มีเดีย | 1 | คิม ซอลอา |
| เน็กซ์เลเวลเอนเตอร์เทนเมนต์ | 1 | อี เซฮึน |
| เอฟเอ็มเอนเตอร์เทนเมนต์ | 1 | ยุน ยูดัม |
| เคลียร์คอมปานี | 1 | มา อึนจิน |
| ซีเอ็มจีโชรกสตาร์ส | 1 | อิม ฮโยซอน |
| วันโอวันดอร์ส | 1 | คิม ฮายุน |
รายละเอียดตอน > ตอนที่ 1 (22 มกราคม 2559)

ในตอนแรกของรายการ เด็กฝึกหัดทั้งหมดได้เข้าสู่สตูดิโอถ่ายทำ ซึ่งได้มีการเตรียมที่นั่งไว้ทั้งหมด 101 ที่นั่ง จัดเรียงในรูปแบบของพีระมิด เรียงตั้งแต่ที่นั่งหมายเลข 1 (ยอดพีระมิด) ไปจนถึงที่นั่งหมายเลข 101 โดยเด็กฝึกหัดสามารถเลือกที่นั่งได้เองตามความต้องการ จากนั้นเด็กฝึกหัดทั้งหมดก็ได้พบกับตัวแทนพรอดิวเซอร์แห่งชาติ จาง กึนซอก รวมถึงกลุ่มเทรนเนอร์ที่เป็นผู้ฝึกสอนในด้านการร้อง, การเต้น และการแร็ป โดยในการประเมินครั้งแรกเด็กฝึกหัดทุกคนจะต้องทำการแสดงที่ได้เตรียมมาต่อหน้าเทรนเนอร์ ซึ่งเด็กฝึกหัดจะแสดงแบ่งตามสังกัด แต่เทรนเนอร์จะประเมินผลเป็นรายบุคคล ลักษณะการประเมินจะแบ่งเป็นระดับ ตั้งแต่ระดับ A, B, C, D และ F
รายละเอียดตอน > ตอนที่ 2 (29 มกราคม 2559)

หลังจากการประเมินรอบแรกเสร็จสิ้น พิธีกร จาง กึนซอก ก็ได้ประกาศให้เด็กฝึกหัดทุกคนทราบว่า ทุกคนจะต้องรับการประเมินครั้งที่ 2 โดยในครั้งนี้จะประเมินจากการร้อง และเต้นเพลงประจำรายการที่มีชื่อว่า "Pick Me" เป็นรายบุคคล ซึ่งเด็กฝึกหัดทุกคนจะได้ขึ้นแสดงในรายการเพลง เอ็ม! เคาท์ดาวน์ แต่ท่อนร้องนั้นจะถูกแบ่งตามระดับ โดยเด็กฝึกหัดที่อยู่ในระดับ A จะได้ท่อนร้องมากที่สุด และได้ยืนอยู่กลางเวที ในขณะที่เด็กฝึกหัดที่อยู่ในระดับ F จะไม่มีท่อนร้อง และได้ยืนอยู่ล่างเวทีเท่านั้น เด็กฝึกหัดทุกคนมีเวลาทั้งหมด 3 วันในการฝึกซ้อม โดยทั้งหมดได้เข้าสู่หอพักของรายการ และฝึกซ้อมแยกตามระดับของตนเอง
| 0 | 1 | 2 |
| --- | --- | --- |
ระดับ: จำนวนเด็กฝึกหัด
| ระดับ | ครั้งที่ 1 | ครั้งที่ 2 |
|  A | 14 | 20 |
|  B | 19 | 17 |
|  C | 20 | 17 |
|  D | 24 | 19 |
|  F | 24 | 26 |
รายละเอียดตอน > ตอนที่ 5 (19 กุมภาพันธ์ 2559)

ประมวลภาพกิจกรรมต่าง ๆ ของเด็กฝึกหัด เช่น การตรวจสุขภาพ และฉีดยาป้องกันไข้หวัด, การออกกำลังกาย และดูแลเรื่องการรับประทานอาหารจากเทรนเนอร์มืออาชีพ, การซ่อนกล้องในสถานการณ์ต่าง ๆ , การโหวตเลือกวิชวลเซนเตอร์ (ภาพลักษณ์) จากเด็กฝึกหัด และการประกาศอันดับครั้งแรก ซึ่งเด็กฝึกหัดที่ได้ลำดับที่ 1 - 61 จะได้ผ่านเข้ารอบต่อไป และเด็กฝึกหัดที่ได้ลำดับที่ 62 ลงไป จะถูกคัดออกจากการแข่งขัน
รายละเอียดตอน > ตอนที่ 6 (26 กุมภาพันธ์ 2559)

ประเมินครั้งที่ 3 ตามตำแหน่ง
| ลำดับ | ตำแหน่งที่เลือก | เพลงโจทย์ | ตำแหน่ง | สมาชิก | อันดับโหวต | คะแนน |
| --- | --- | --- | --- | --- | --- | --- |
| 1 | ร้อง Vocal | "Monster" Big Bang | Leader and center | ฮอ ชานมี (ดับเบิลคิกคอมปานี) | 2 | 149 |
| 1 | ร้อง Vocal | "Monster" Big Bang |  | คัง คยองวอน (เพลดิสเอนเตอร์เทนเมนต์) | 5 | 78 |
| 1 | ร้อง Vocal | "Monster" Big Bang |  | อี ซูฮยอน (เอสเอสเอนเตอร์เทนเมนต์) | 4 | 127 |
| 1 | ร้อง Vocal | "Monster" Big Bang |  | คิม มินคยอง (เพลดิสเอนเตอร์เทนเมนต์) | 3 | 144 |
| 1 | ร้อง Vocal | "Monster" Big Bang |  | อี ซูมิน (แฟนตาจิโอ) | 1 | 164 |
| 1 | ร้อง Vocal | "Monster" Big Bang |  | อี จินฮี (เคโคนิกเอนเตอร์เทนเมนต์) | 6 | 36 |
| 2 | ร้อง Vocal | "Call Me Baby" EXO | Center | จอง อึนอู (เพลดิสเอนเตอร์เทนเมนต์) | 2 | 288 |
| 2 | ร้อง Vocal | "Call Me Baby" EXO |  | คิม โซฮี (เดอะมิวสิคเวิร์คส์) | 3 | 189 |
| 2 | ร้อง Vocal | "Call Me Baby" EXO | Leader | อัน เยซึล (มาเจสตี) | 1 | 292 |
| 3 | ร้อง Vocal | "My Best" Huh Gak and John Park | Center | คัง ชีรา (ชองชุนมิวสิค) | 1 | 337 |
| 3 | ร้อง Vocal | "My Best" Huh Gak and John Park | Leader | ฮวัง อินซอน (โชว์เวิร์คส์) | 3 | 131 |
| 3 | ร้อง Vocal | "My Best" Huh Gak and John Park |  | ปาร์ค เซฮี (เคโคนิกเอนเตอร์เทนเมนต์) | 4 | 100 |
| 3 | ร้อง Vocal | "My Best" Huh Gak and John Park |  | คิม ยอนคยอง (ไมดาสเอนเตอร์เทนเมนต์) | 5 | 53 |
| 3 | ร้อง Vocal | "My Best" Huh Gak and John Park |  | ซอง ฮเยมิน (เด็กฝึกหัดอิสระ) | 2 | 142 |
| 4 | ร้อง Vocal | "Me Gustas Tu"  GFriend | Center | คิม แทฮา (สตาร์ชิพเอนเตอร์เทนเมนต์) | 5 | 81 |
| 4 | ร้อง Vocal | "Me Gustas Tu"  GFriend |  | ฮัน ฮเยริ (สตาร์เอ็มไพร์เอนเตอร์เทนเมนต์) | 2 | 164 |
| 4 | ร้อง Vocal | "Me Gustas Tu"  GFriend |  | ปาร์ค ชียอน (เพลดิสเอนเตอร์เทนเมนต์) | 1 | 189 |
| 4 | ร้อง Vocal | "Me Gustas Tu"  GFriend | Leader | อี แฮอิน (เอสเอสเอนเตอร์เทนเมนต์) | 3 | 162 |
| 4 | ร้อง Vocal | "Me Gustas Tu"  GFriend |  | จอง แฮริม (แฟนตาจิโอ) | 4 | 90 |
| 5 | ร้อง Vocal | "Yanghwa BRIDGE" Zion.T | Center | คิม เซจอง (เจลลีฟิชเอนเตอร์เทนเมนต์) | 1 | 406 |
| 5 | ร้อง Vocal | "Yanghwa BRIDGE" Zion.T | Leader | คิม นายอง (เจลลีฟิชเอนเตอร์เทนเมนต์) | 2 | 104 |
| 5 | ร้อง Vocal | "Yanghwa BRIDGE" Zion.T |  | ยุน แชคยอง (ดีเอสพีมีเดีย) | 3 | 90 |
| 5 | ร้อง Vocal | "Yanghwa BRIDGE" Zion.T |  | โอ ซอจอง (เอ็มแอนด์เอช) | 4 | 67 |
| 6 | ร้อง Vocal | "Day by Day" Tashannie | Leader and center | คิม จูนา (มิวสิคเคเอนเตอร์เทนเมนต์) | 2 | 187 |
| 6 | ร้อง Vocal | "Day by Day" Tashannie |  | ยู ยอนจอง (สตาร์ชิพเอนเตอร์เทนเมนต์) | 1 | 317 |
| 6 | ร้อง Vocal | "Day by Day" Tashannie |  | โช ชิยุน (ดีเอสพีมีเดีย) | 6 | 23 |
| 6 | ร้อง Vocal | "Day by Day" Tashannie |  | ยุน ซอฮยอง (แอนด์ออกัสเอนเตอร์เทนเมนต์) | 5 | 34 |
| 6 | ร้อง Vocal | "Day by Day" Tashannie |  | อาริโยชิ ริสะ (ทิปปิงเอนเตอร์เทนเมนต์) | 4 | 45 |
| 6 | ร้อง Vocal | "Day by Day" Tashannie |  | ชู เยจิน (แฟนตาจิโอ) | 3 | 84 |
รายละเอียดตอน > ตอนที่ 8 (11 มีนาคม 2559)

ประกาศลำดับ 1 - 35 โดยเด็กฝึกหัดที่ได้ลำดับที่ 36 ลงไป จะถูกคัดออกจากการแข่งขัน
รายละเอียดตอน > ตอนที่ 10 (25 มีนาคม 2559)

ประกาศลำดับ 1 - 22 โดยเด็กฝึกหัดที่ได้ลำดับที่ 23 ลงไป จะถูกคัดออกจากการแข่งขัน
รายละเอียดตอน > ตอนที่ 11 (1 เมษายน 2559)

กำเนิดเกิรล์กรุ๊ปแห่งชาติ I.O.I เทรนเนอร์ที่เหลือ 22 คน ได้ยืนอยู่บนเวที่แห่งนี้เป็นครั้งสุดท้ายโดยได้แสดงโชว์พิเศษ เพลง Crush, Pick Me, When The Cherry Blossom Fade ก่อนที่ จาง กึนซอก จะเริ่มประกาศผู้ที่ได้เดบิวต์เป็น I.O.I ตามผลโหวตจากพรอดิวเซอร์แห่งชาติ และผู้ซึ่งได้ที่ 1 ในการแข่งขันครั้งนี้ และได้เป็นเซ็นเตอร์ของวง I.O.I คือ จอน โซมี จากค่ายเจวายพี ซึ่งเมมเบอร์ทั้ง 11 คน จะต้องทำการพรอโมตเป็นเวลาร่วมกัน 1 ปี
แหล่งข้อมูลอื่น

เว็บไซต์ทางการ (เกาหลี)
พริตตี้ บอย ลูกัส

บทความนี้เกี่ยวกับนักมวยสากล สำหรับความหมายอื่น ดูที่ พริตตี้ (แก้ความกำกวม)
| พริตตี้ บอย ลูกัส |
| --- | --- |
เกิด: โดมิงโก ลูกัส   (Domingo Lucas) 20 ธันวาคม พ.ศ. 2508
พริตตี้ บอย ลูกัส (อังกฤษ: Pretty Boy Lucas) หรือ โดมิงโก ลูกัส  นักมวยสากลชาวฟิลิปปินส์ เกิดเมื่อ 20 ธันวาคม พ.ศ. 2508 ที่เมืองบาลูกัน สถิติการชก 43 ครั้ง ชนะ 34 (น็อค 10) เสมอ 2 แพ้ 7
ประวัติ

ลูกัสเริ่มชกมวยสากลครั้งแรกเมื่อ 11 พฤศจิกายน พ.ศ. 2526 ชนะคะแนน อเล็ก เดลลาฟอร์ ที่ฟิลิปปินส์ จากนั้นขึ้นชกชนะรวด จนได้ชิงแชมป์ฟิลิปปินส์เมื่อ 8 พฤศจิกายน พ.ศ. 2529 ชนะคะแนน จูน อะฟาเบิล ได้แชมป์มาครอง ป้องกันตำแหน่งไว้ได้ 1 ครั้ง ก็ได้ชิงแชมป์โลกรุ่นมินิฟลายเวท IBF ที่ว่าง ปรากฏว่าเป็นฝ่ายแพ้ทีเคโอ สมุทร ศิษย์นฤพนธ์ ไปในยกที่ 11 เมื่อ 24 มีนาคม พ.ศ. 2531 ไม่ได้แชมป์ จากนั้น ลูกัสยังขึ้นชกป้องกันแชมป์ฟิลิปปินส์ได้อีกสองครั้ง และยังชนะน็อค วิษณุชัย เกียรติสนธยา ยก 2 ที่ฟิลิปปินส์ด้วย จากนั้น ลูกัสมีโอกาสได้ชิงแชมป์โลกรุ่นมินิฟลายเวท IBF อีกครั้งกับฟ้าลั่น ลูกมิ่งขวัญ เมื่อ 20 ธันวาคม พ.ศ. 2533 ปรากฏว่าเสมอกันไปโดยเสียงส่วนใหญ่
จากนั้น ลูกัสขึ้นชกชนะที่ฮาวาย สหรัฐอเมริกาอีกสองครั้ง ก่อนจะชกแพ้คะแนนแมนนี่ เมลชอร์ แต่จากนั้น ลูกัสก็ได้ชิงแชมป์โลกรุ่นสตรอเวท WBC เมื่อ 13 ธันวาคม พ.ศ. 2534  ที่เม็กซิโก โดยลูกัสเป็นฝ่ายแพ้คะแนนริคาร์โด โลเปซ ไปอย่างเป็นเอกฉันท์ ลูกัสประสบความสำเร็จได้ครองแชมป์ระดับนานาชาติเมื่อ 16 ธันวาคม พ.ศ. 2535 เมื่อขึ้นชิงแชมป์ WBC Mundo Hispano รุ่นไลท์ฟลายเวท ชนะคะแนน อันเฟรโด เซกิว ที่ เม็กซิโก และป้องกันตำแหน่งได้ 1 ครั้งเมื่อ 20 มีนาคม พ.ศ. 2536 ชนะคะแนน ฆาเวียร์ วาร์เกวซ ที่ เม็กซิโก จากนั้น ลูกัสยังขึ้นชกชนะเป็นส่วนใหญ่ จนได้ชิงแชมป์โลกรุ่นฟลายเวท  WBO ที่แอฟริกาใต้เมื่อ 15 ตุลาคม พ.ศ. 2537 แพ้คะแนน จาคอบ แมตลาลา จากนั้น ลูกัสขึ้นชกอีกเพียงครั้งเดียว เมื่อ 20 กุมภาพันธ์ พ.ศ. 2538 แพ้ทีเคโอ กวอน ชางแจ ยก 9 จากนั้นก็แขวนนวมไป
เกียรติประวัติ

แชมป์ฟิลิปปินส์รุ่นมินิฟลายเวท (2529 – 2530, 2531 - 2532)
แชมป์ WBC Mundo Hispano รุ่นไลท์ฟลายเวท (2536)
เคยชิงแชมป์ต่อไปนี้แต่ไม่สำเร็จ
ชิงแชมป์โลกรุ่นมินิฟลายเวท IBF เมื่อ 24 มีนาคม 2531 แพ้แตก สมุทร ศิษย์นฤพนธ์ ยก 11 ที่ เวทีราชดำเนิน
ชิงแชมป์โลกรุ่นมินิฟลายเวท IBF เมื่อ 20 ธันวาคม 2533 เสมอกับ ฟ้าลั่น ลูกมิ่งขวัญ ที่เวทีราชดำเนิน
ชิงแชมป์โลกรุ่นสตรอเวท WBC เมื่อ 16 มีนาคม 2535 แพ้คะแนน ริการ์โด โลเปซ ที่ เม้กซิโก
ชิงแชมป์โลกรุ่นฟลายเวท WBO เมื่อ15 ตุลาคม 2537 แพ้คะแนน จาคอป มัตลาลา ที่แอฟริกาใต้
พฤติกรรมวิทยา

ระวังสับสนกับ ชาติพันธุ์วิทยา (ethnology)
พฤติกรรมวิทยา (อังกฤษ: ethology) เป็นสาขาวิชาหนึ่งของสัตววิทยา ที่ศึกษาเกี่ยวกับพฤติกรรมของสัตว์ โดยจะเน้นไปที่การศึกษาพฤติกรรมภายใต้สภาวะตามธรรมชาติ ซึ่งแตกต่างจากแนวคิดแบบพฤติกรรมนิยม (behaviorism) ในทางจิตวิทยา ที่จะศึกษาพฤติกรรมต่าง ๆ โดยมีการวางเงื่อนไข
คำว่า ethology เริ่มใช้กันแพร่หลายในปี 1902 โดยนักกีฏวิทยาชาวอเมริกัน วิลเลียม มอร์ตัน วีลเลอร์ (1865-1937) โดยมาจากคำ 2 คำในภาษากรีกคือ ethos ("คุณลักษณะ") และ logos ("การศึกษา")
พริสมาทอยด์

พริสมาทอยด์ (อังกฤษ: prismatoid) หมายถึงทรงหลายหน้า (polyhedron) ที่จุดยอด (vertex) ทุกจุดเรียงกันอยู่บนระนาบสองระนาบที่ขนานกัน และพริสมาทอยด์ที่มีจำนวนจุดยอดบนระนาบเท่ากับทั้งสองระนาบ จะเรียกอีกอย่างว่า พริสมอยด์ (prismoid)
ปริมาตรของพริสมาทอยด์ V สามารถหาได้จาก  V={\frac {1}{6}}h(A_{1}+4A_{2}+A_{3}) เมื่อ
A1 และ A3 คือพื้นที่ผิวของหน้าบนระนาบที่ขนานกัน
A2 คือพื้นที่บนหน้าตัดของพริสมาทอยด์ ในตำแหน่งกึ่งกลางของระนาบที่ขนานกัน
h คือความสูงของพริสมาทอยด์
สำหรับพื้นที่ผิวทั้งหมดของพริสมาทอยด์นั้นไม่แน่นอน ขึ้นอยู่กับรูปร่างของแต่ละหน้าเป็นกรณีไป
ประเภทของพริสมาทอยด์

พีระมิด (pyramid) ระนาบข้างหนึ่งของพริสมาทอยด์เป็นจุดจุดเดียว (รูปที่ 1)
ทรงลิ่ม (wedge) ระนาบข้างหนึ่งของพริสมาทอยด์เป็นจุด 2 จุด
ปริซึม (prism) รูปหลายเหลี่ยมบนระนาบทั้งสองสามารถเข้ากันได้ (หรือเหมือนกัน) และเชื่อมต่อด้วยรูปสี่เหลี่ยมมุมฉากหรือด้านขนาน (รูปที่ 2)
แอนติปริซึม (antiprism) รูปหลายเหลี่ยมบนระนาบทั้งสองสามารถเข้ากันได้ (หรือเหมือนกัน) และเชื่อมต่อด้วยการสลับฟันปลาเป็นรูปสามเหลี่ยม (รูปที่ 3)
แอนติปริซึมไขว้ (crossed antiprism)  (รูปที่ 4)
คิวโพลา (cupola) จำนวนจุดบนรูปหลายเหลี่ยมบนระนาบข้างหนึ่งเป็นสองเท่าของอีกด้านหนึ่ง และเชื่อมต่อด้วยรูปสี่เหลี่ยมสลับกับรูปสามเหลี่ยม (รูปที่ 5)
ฟรัสตัม (frustum) ได้มาจากการตัดมุมยอดของพีระมิดให้ขนานกับฐาน (รูปที่ 6)
พริสมาทอยด์ที่มีหน้าเป็นรูปสี่เหลี่ยมจำนวน 6 หน้า
ทรงสี่เหลี่ยมด้านขนาน (parallelepiped)
ทรงสี่เหลี่ยมขนมเปียกปูน (rhombohedron)
เทรปโซฮีดรอนสามเหลี่ยม (trigonal trapezohedron)
ทรงสี่เหลี่ยมมุมฉาก (cuboid)
ทรงลูกบาศก์ (cube)
ฟรัสตัมสี่เหลี่ยม (quadrilateral frustum)
แหล่งข้อมูลอื่น

เอริก ดับเบิลยู. ไวส์สไตน์, "Prismatoid" จากแมทเวิลด์.
พระแม่มารีแห่งภูผา

| “พระแม่มารีแห่งภูผา” - ปารีส |
| --- | --- |

ศิลปิน: เลโอนาร์โด ดา วินชี
ปี: ค.ศ. 1483 - ค.ศ. 1486
ประเภท: จิตรกรรมสีน้ำมันบนไม้ ย้ายมาบนผ้าใบ
สถานที่: พิพิธภัณฑ์ลูฟร์, ปารีส
| “พระแม่มารีแห่งภูผา” - ลอนดอน |
| --- | --- |

ปี: ค.ศ. 1495 - ค.ศ. 1508
ประเภท: จิตรกรรมสีน้ำมันบนไม้ ย้ายมาบนผ้าใบ
สถานที่: หอศิลป์แห่งชาติ, ลอนดอน
พระแม่มารีแห่งภูผา (อังกฤษ: Virgin of the Rocks) เป็นภาพเขียนสีน้ำมันสองภาพที่มีลักษณะการวางภาพที่เหมือนกันที่เขียนโดยเลโอนาร์โด ดา วินชีจิตรกรคนสำคัญสมัยเรอเนซองส์ชาวอิตาลี ที่ปัจจุบันตั้งแสดงอยู่ที่พิพิธภัณฑ์ลูฟร์ในกรุงปารีสและเลโอนาร์โด ดา วินชียังได้วาดภาพนี้ขึ้นอีกชิ้นและปัจจุบันถูกเก็บรักษาไว้ที่หอศิลป์แห่งชาติ, ลอนดอนและในอังกฤษ
ภาพในพิพิธภัณฑ์ลูฟร์

ภาพที่ตั้งอยู่ในพิพิธภัณฑ์ลูฟร์เขียนราวระหว่างปี ค.ศ. 1483 ถึงปี ค.ศ. 1486 หรือก่อนหน้านั้น ผู้เชี่ยวชาญส่วนใหญ่มีความเห็นตรงกันว่าเป็นงานเขียนของดา วินชี และเป็นงานเขียนก่อนชิ้นที่อยู่ที่ลอนดอน การใช้ฝีแปรงที่ละเอียดและการใช้ค่าต่างแสง เป็นลักษณะที่เห็นในงานเขียนอื่นหลายชิ้นของดา วินชี ภาพนี้สูงกว่าภาพลอนดอนราว 8 เซนติเมตร บันทึกแรกที่กล่าวถึงภาพนี้บันทึกใน ค.ศ. 1625 เมื่อตกไปเป็นของฝรั่งเศส
ภาพในหอศิลป์แห่งชาติ

ภาพในหอศิลป์แห่งชาติเป็นภาพเขียนที่เกือบเหมือนกับภาพแรกและเชื่อกันว่าเขียนโดยดา วินชีเช่นกัน ที่อาจจะเขียนก่อน ค.ศ. 1508 ภาพนี้อาจจะมีผู้ช่วยๆ เขียนบางบริเวณของภาพ เป็นภาพที่เขียนสำหรับชาเปลภราดรภาพ Confraternity of Immaculate Conception ของวัดซานฟรานซิสโคกรานเดในมิลาน วัดซานฟรานซิสโคขายภาพนี้อาจจะราว ค.ศ. 1781 แต่ที่แน่คือใน ค.ศ. 1785 ให้กับกาวิน แฮมมิลตันผู้นำกลับไปอังกฤษ หลังจากผ่านมือไปยังงานสะสมต่างๆ ในที่สุดหอศิลป์แห่งชาติ, ลอนดอนก็ซื้อภาพนี้ใน ค.ศ. 1880
ในเดือนมิถุนายน ค.ศ. 2005 เมื่อใช้เครื่องสะท้อนอินฟรา-เรด (reflectogram) ก็พบว่าภาพใต้ภาพที่เห็นเป็นภาพเขียนอีกภาพหนึ่ง ที่เชื่อกันว่าเป็นภาพเหมือนของสตรีคุกเข่าที่อาจจะอุ้มเด็กไว้ในมือหนึ่งและอีกมือหนึ่งยื่นออกไป นักค้นคว้าบางคนเชื่อว่าความตั้งใจเดิมของดา วินชีคือการเขียนภาพการชื่นชมของพระบุตร  นอกจากนั้นก็ยังมีการแก้อื่นๆ เมื่อตรวจสอบด้วยเครื่องสะท้อนอินฟรา-เรดหรือเอ็กซเรย์